
Sanskrit (qad. hindcha sam skrta — mukammal, sayqallangan) — hindevropa tillari oilasiga kiruvchi qad. 
hind tillaridan biri. Qad. hind lahjalari asosida shakllangan va mil. av. 1-asrda Shim. Hindistonda tarqalgan. 
S.ning bir necha turi bor: epik S. ("Mahabharata" va "Ramayana" tili), klassik S. (qat'iy me'yorga 
tushirilgan til, mil. av. 4-asrda yaratilgan Panini grammatikasida o' z ifodasini topgan), budda (yoki gibrid) 
S. (budda dini bilan bog' liq adabiyot tili), jayn S. (jayn diniga oid adabiyot tili), veda tili yoki veda S. (k, 
Vedalar). 

S.da 7 ta kelishik, 3 ta jins va 3 ta grammatik son kategoriyalari mavjud. Fe' lda zamon va mayl tizimi 
nihoyatda rivojlangan. Nutkda so' z va morfemalarning qo' shilishi qoidalari (sandhi) turlituman. Qo' shma 
so' zlar keng qo' llanadi. Ba' zi hollarda bita qo' shma so' z butun bir gapga teng keladi. S.da juda ko' p 
diniy, falsafiy, ilmiy asarlar yaratilgan, ayniqsa, badiiy adabiyot keng rivojlangan. S. Hindistonda gumanitar 
fanlar va ibodat tilidir. Tor doirada olim brahmanlar S. dan so' zlashuv tili sifatida foydalanadilar. S. va S. 
tilida yaratilgan madaniy meros qo' shni mintaqalar (Jan.Sharqiy va Markaziy Osiyo)ga, 18-asr oxirlaridan 
boshlab esa Yevropa va Amerikaga ham ta' sir o' tkazgan. Qiyosiy-tarixiy tilshunoslikning boshlanishi 
S.ning kashf etilishi va o' rganilishi bilan bog' liq. 

S.dagi matnlarni yozuvda ifodalash uchun asli brahmi yozuvidan kelib chiqqan bir qator alifbolardan 
(kharo' shthi, gupta, nagari, kushon yozuvi va boshqalar) foydalanilgan. S.ni o'rganish 2500 y. burun 
boshlangan (Panini va uning salaflari). 

Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 



Ushbu maqola chaladir. Siz uni boyitib, (https://uz.wikipedia.Org/w/index.php9title-Sanskri 
t&action=edit) Vikipediyaga yordam berishingiz mumkin. 

Bu andozani aniqrog'ig a almashtirish kerak. 

